Aadhaar Safari Game by Elliot Alderson Revealing Data Leak on Government Websites is Helping Indian Authorities and Citizens Alike; Here’s How | 👍 LatestLY
Viral Team Latestly| Sep 21, 2019 02:47 PM IST
Aadhaar Safari Game by Elliot Alderson (Photo Credits: Twitter, @fs0c131y)
Aadhaar Aadhaar Address Online Updation Aadhaar Card Aadhaar leak Aadhaar Safari Aadhaar Safari Game Aadhaar-Data Leak Baptiste Robert Elliot Alderson Lê-Jou-Eier: Help my om my woorde te snoer - Dis Ekke
Posted by HesterLeyNel on 2019-04-11 19 Comments
Ek het hulp nodig om my woorde te snoer en my storie oor die sjinees, die sjef en Batman klaar te skryf. My muse hou heerlik vakansie hier by die see en my storie kom nie klaar nie.
Vuurvliegie se Woordsnoere-uitdaging hierdie week het nou vreeslik met my kop gesmokkel. Ek het ‘n storie begin skryf en sommerso in die eerste paragraaf het die hoofkarakter die storie gevat en sy eie koers gekies. Ek het nou so half-en-half ‘n idee waarheen die mannetjie op pad is daarmee, maar ek kan net nie die woorde neerpen nie – dis te grusaam vir woorde. Die storie bedoel ek. Mens kan nie sulke stories sommer net verwoord nie.
Toe kom Perdebytjie tot my redding deur voor te stel dat die bloggers my moet uithelp. Dankie Bytjie, met vriende soos jy kan ek ‘n lang pad saamloop.
Nou wil ek hê die bloggers moet nou eers gaan lees wat ek al geskryf het in my blog “in ‘n kroeg by ‘n veraf grenspos” en my dan help sodat ek eers weer my pad kan vind. Ek weet my goeie vriende sal my uithelp.
NOTA: daar is ‘n Platjan grenspos net skuins anderkant Alldays daar by die Limpoporivier. Vuurvliegie se wêreld. Maar ek wil graag weet Vuurvliegie, wat is die definisie van platjan wat jy in gedagte gehad het? Iemand wat sommer plat op die aarde is? ‘n ploert? ‘n verwese siel? Want ek weet dat ‘n mens gewoonlik nie eiename in ‘n blokkiesraaisel vind nie en my woordeboek bly stom.
DIE OPDRAG: skryf die volgende toneel (of skryf sommer die storie klaar). Of gee net ‘n paar idees. As dit aan my oorgelaat word, gaan dit nog ‘n vreeslike lang storie word. Ek meen te sê, die sjinees, die sjef en Batman het nog nie eens by die paartie opgedaag nie. Ek het nog ‘n hele klompie woorde wat ek nog moet gebruik: noeste, lof, aansien, spaar, nietig, skerts, plan, styl, roete, vesel, ram, streepsuiker, troetel – ook coulisse, Cloete-se-oor en chimera. Lots of scope for imagination en nugter weet wat die karakter-mannetjie daarmee gaan aanvang.
Hester, Hester…jy gaan die Towerinne sowaar aan die gang kry – jippee! Platjan volgens die blokraai is grapmaker, ek kry ook nergens platjan nie, wel in die Annerlike Afrikaanse boek Jan Klaas vir grapmaker. Maar wie is ek om nou met blokraai guru’s te stry! Ek ken die grenspos, en dink dis beter om dan die pleknaam vir jou storie ter wille te hou.
Ek is bevrees as ek die storie aanhou skryf in die rigting wat dit neig, gaan die regering my alie skop tot in Botswana. Hahaha.
Bring net die sjinees en kok en batman vroeg in – dan kom jy weg met goed soos Schuster. 😉
Haha, hierdie gaan ‘n lekker uitdaging wees. Moet ons nog die woorde gebruik wat jy nog nie gebruik het nie?
Dit sal help, maar as jy dit nie kan inpas nie, los.
Regso…sal eers paar dae lank moet dink oor hierdie storie.
En jy hou vakansie!!! Ons gaan mos nou elkeen met ‘n ander draai voor die dag kom 🤔
Ja, maar ek sal goeie idees kry!
Ha ha,jy is n regte platjan! Dink jy nou ons sien nie deur jou plannetjies nie? Jy wil almal nou weer inhaak en op reis neem na verskillende “plekke”. Die grenspos is ook aan my bekend! En dan moet jy ook nie AllDays weggooi nie. Honeymoon gehou in dieselfde hotel waar toentertyd se TV reeks gemaak is!
Oe, honeymoon. Vertel! Weef dit sommer in die verhaal in. Het julle dalk ‘n dop gaan drink daar by die kroeg in die houthuisie?
He he, sal darem nie die werklike storie vertel nie! Ons het gedop daar nie dat ons drinkers is nie. Mens kan dit egter nie laat verbygaan nie.
Dis oukei, ons soek nie feite nie – net ‘n lekker storie.
Brein is klaar besig om dinge te verwerk. Ds nou vakansie en hopelik kom ek bietjie by skryf uit.
Dit klink my dan nou jy is al weer besig net ‘n vervolgverhaal en om die Towerinne daarvoor in te span, kan dit ‘n lang en waaghalsige storie maak.
Dit sal tenminste ‘n opwindende storie wees. En dit was Vuurvliegie wat hiermee begin het – ek kan mos nie help dat ek nou hier in die middel van die storie gaan vashaak het nie?
Maaarrrr jy weet hoe om aas uit te gooi, dis nie altemit nie.
Hester, ek staan vol hoop na jou storie en wag. Die tyd raak min, hoor.
Ek gaan hom skryf …